CELEX: 62015TA0522
Language: fi
Date: 2019-07-11 00:00:00
Title: asia T-522/15: Unionin yleisen tuomioistuimen tuomio 11.7.2019 — CCPL ym. v. komissio (Kilpailu — Kartellit tai muut yhteistoimintajärjestelyt — Vähittäismyyntiin tarkoitettujen elintarvikepakkausten markkinat — Päätös, jossa todetaan SEUT 101 artiklan rikkominen — Kilpailusääntöjen rikkomista merkitsevästä toiminnasta vastuuseen joutuminen — Sakkojen määrän laskennasta annetut vuoden 2006 suuntaviivat — Myynnin arvo — Sakon enimmäismäärä — Oikeasuhteisuus — Yhdenvertainen kohtelu — Maksukyky)

30.9.2019   
            
            
               FI
            
            
               Euroopan unionin virallinen lehti
            
            
               C 328/37
            
         
      Unionin yleisen tuomioistuimen tuomio 11.7.2019 — CCPL ym. v. komissio
      (asia T-522/15) (1)
      
      (Kilpailu - Kartellit tai muut yhteistoimintajärjestelyt - Vähittäismyyntiin tarkoitettujen elintarvikepakkausten markkinat - Päätös, jossa todetaan SEUT 101 artiklan rikkominen - Kilpailusääntöjen rikkomista merkitsevästä toiminnasta vastuuseen joutuminen - Sakkojen määrän laskennasta annetut vuoden 2006 suuntaviivat - Myynnin arvo - Sakon enimmäismäärä - Oikeasuhteisuus - Yhdenvertainen kohtelu - Maksukyky)
      (2019/C 328/39)
      Oikeudenkäyntikieli: italia
      
         Asianosaiset
      
      
         Kantajat: CCPL — Consorzio Cooperative di Produzione e Lavoro SC (Reggio d’Émilie, Italia), Coopbox group SpA (Reggio d’Émilie), Poliemme Srl (Reggio d’Émilie), Coopbox Hispania, SL (Lorca, Espanja), Coopbox Eastern s. r. o. (Nové Mesto nad Váhom, Slovakia) (edustajat: asianajajat S. Bariatti ja E. Cucchiara)
      
         Vastaaja: Euroopan komissio (asiamiehet: aluksi F. Jimeno Fernández, A. Biolan ja P. Rossi, sitten F. Jimeno Fernandez, P. Rossi ja L. Malferrari)
      
         Oikeudenkäynnin kohde
      
      SEUT 263 artiklaan perustuva kanne, jossa vaaditaan ensisijaisesti SEUT 101 artiklan ja ETA-sopimuksen 53 artiklan mukaisesta menettelystä (asia AT.39563 — Vähittäismyyntiin tarkoitetut elintarvikepakkaukset) 24.6.2015 annetun komission päätöksen C(2015) 4336 final osittaista kumoamista ja toissijaisesti kantajille määrätyn sakon määrän alentamista.
      
         Tuomiolauselma
      
      
                  1)
               
               
                  SEUT 101 artiklan ja ETA-sopimuksen 53 artiklan mukaisesta menettelystä (asia AT.39563 — Vähittäismyyntiin tarkoitetut elintarvikepakkaukset) 24.6.2015 annetun komission päätöksen C(2015) 4336 final 2 artiklan 1 kohdan f ja g alakohta ja 2 kohdan d ja e alakohta sekä 4 kohdan c ja d alakohta kumotaan.
               
            
                  2)
               
               
                  Euroopan komissio velvoitetaan korvaamaan oikeudenkäyntikulut, välitoimimenettelystä aiheutuneet kulut mukaan lukien.
               
            
         (1)  EUVL C 354, 26.10.2015.